Ամբողջ արարողությունը հազիվ մեկ ժամ է տեւում, բայց հիշարժան է, եւ արժե այն հասցնել վիրտուոզ կատարման մակարդակի։ Ասենք, չի կարող ողջ պատկառելի դահլիճը 10 րոպե լուռ նստած սպասել, մինչեւ արարողությունը կսկսվի։ Կամ՝ նման արարողության ֆոնը չի կարող լինել բոլշեւիկյան կարմիրն ու սովետական կոլխոզնիցայի արձանը հիշեցնող պաստառը, իսկ դրոշը դահլիճ բերող զինվորական շքախումբը չպետք է հագած լինի խորհրդային ժամանակների համազգեստ։